ร้านรสดีเด็ดอยู่คู่สยามมานานพอสมควรเลยครับ ผมมาทานตั้งแต่ยังยังใส่ขาสั้น จนทุกวันนี้ก็ยังคงใส่สั้นอยู่เหมือนเดิมครับ ผมไม่ได้ทานมาไม่น่าต่ำกว่า20ปีแล้วครับ คนยังเยอะและแน่นร้านเหมือนเดิมครับ


รสดีเด็ด จะมีก๋วยเตี๋ยวหมูและก๋วยเตี๋ยวเนื้อ ส่วนข้าวที่ดังๆเด็ดๆก็จะเป็นข้าวหน้าไก่ แล้วยังมีข้าวเนื้ออบ ข้าวหมูอบ ข้าวสตูว์เนื้อ รวมถึงข้าวแกงอื่นๆอีกครับ
.
.
ผมสั่งข้าวสตูว์เนื้อ(50บาท) มาลองก่อนครับ ข้าวมาจานไม่ใหญ่เลยครับ มีเนื้ออยู่ประมาณ4ชิ้น มีแตงกวากับพริกชี้ฟ้าสดให้ทานแกล้มด้วย ตัวน้ำสตูว์อร่อยเข้มข้นดีครับ แต่เนื้อยังออกเหนียวๆอยู่ และชิ้นที่ใหญ่ๆมันยังติดแข็งๆไปนิดครับ


อีกที่นึงเป็นก๋วยเตี๋ยวลูกชิ้นเนื้อเปื่อย(50บาท)ครับ ผมชอบร้านก๋วยเตี๋ยวเนื้อที่มีพริกน้ำส้มราดมาให้เลยครับ ผสมกับน้ำซุปแล้วรสชาติก็จะดีขึ้นมาอีกหน่อย ตัวลูกชิ้นก็เป็นลูกชิ้นเนื้อเด้งหนึบๆดีครับ กลิ่นเนื้อชัดเจน ส่วนตัวไม่ได้ทานลูกชิ้นเนื้อมานานพอดูแล้วด้วย เพราะส่วนใหญ่เวลาไปทานร้านก๋วยเตี๋ยวเนื้อจะสั่งแต่เนื้อเปื่อย ส่วนตัวเนื้อเปื่อยของร้านนี้ก็ยังแข็งๆเหนียวๆครับ หรือผมอาจจะโดนชิ้นที่เป็นเนื้อแดงล้วนๆไปหน่อยก็ได้ เนื้อเปื่อยให้อร่อยๆต้องมันแทรกหน่อยๆให้นุ่มๆครับ ซึ่งผมเชื่อว่าร้านนี้ก็มี แต่เผอิญในชามผมมันเป็นส่วนเนื้อแดงซะมากกว่าครับ


รวมๆแล้วก็ยังไม่สามารถดึงความประทับใจวัยเยาว์มาได้ซะทีเดียวครับ ความเด็ดส่วนตัวผมว่าลดลงไป ให้ความเด็ดที่3ดาวพอครับ